ომი ტერორიზმის წინააღმდეგ

**ომი ტერორიზმის წინააღმდეგ** (ასევე ცნობილი როგორც **გლობალური ომი ტერორიზმის წინააღმდეგ** და **აშშ-ის ომი ტერორიზმის წინააღმდეგ**) — საერთაშორისო სამხედრო კამპანია, რომელიც ამერიკის შეერთებული შტატების მთავრობამ დაიწყო 11 სექტემბრის თავდასხმების შემდეგ. კამპანიის სამიზნეები ძირითადად სუნიტი ისლამური ფუნდამენტალისტური შეიარაღებული ჯგუფებია, რომლებიც მთელ ისლამურ სამყაროში მდებარეობს. მათ შორის ყველაზე ცნობილი ჯგუფებია ალ-ქაიდა, ისლამური სახელმწიფო, თალიბანი, ტეჰრიკ-ი თალიბანი და ამ ფრენჩაიზების სხვადასხვა ჯგუფები. კამპანიის დასახელებისას გამოყენებულია ომის მეტაფორა, რომელიც ეხება სხვადასხვა ქმედებებს, რომლებიც არ წარმოადგენს სპეციფიკურ ომს, როგორც ეს ტრადიციულად არის განსაზღვრული. აშშ-ს პრეზიდენტმა ჯორჯ ბუშმა პირველად გამოიყენა ტერმინი „ომი ტერორიზმის წინააღმდეგ“ () 2001 წლის 16 სექტემბერს რამდენიმე დღის შემდეგ კი კონგრესში ოფიციალური სიტყვით გამოსვლისას. ამ უკანასკნელ სიტყვაში ჯორჯ ბუშმა თქვა: „ჩვენი მტერი არის ტერორისტების რადიკალური ქსელი და ყველა მთავრობა, რომელიც მათ მხარს უჭერს“. თავდაპირველად ეს ფრაზა წარმოადგენდა გაფრთხილებას ალ-ქაიდასთან ასოცირებული ქვეყნებისათვის. ტერმინი დაუყოვნებლივ გააკრიტიკეს ისეთმა ადამიანებმა, როგორებიცაა რიჩარდ ბ. მაიერსმა, გაერთიანებული მეთაურების შტაბის თავმჯდომარემ და ბუშის ადმინისტრაციამ უფრო ნიუანსირებული ტერმინები გამოიყენა აშშ-ის ხელმძღვანელობით ჩატარებული საერთაშორისო კამპანიის საჯაროდ განსაზღვრისთვის. ეს ტერმინი არასოდეს ყოფილა გამოყენებული, როგორც აშშ-ის ოპერაციების ოფიციალური აღნიშვნა შიდა სამთავრობო დოკუმენტაციაში. 

აშშ-ს პრეზიდენტმა ბარაკ ობამამ 2013 წლის 23 მაისს გამოაცხადა ტერორიზმის წინააღმდეგ გლობალური ომის დასრულების შესახებ. მან თქვა, რომ სამხედრო და სადაზვერვო სააგენტოები არ იბრძოლებენ ტაქტიკის წინააღმდეგ, არამედ ყურადღებას გაამახვილებენ ქსელების კონკრეტულ ჯგუფზე, რომლებიც მიზანდასახულნი იყვნენ აშშ-ის განადგურებაზე 2014 წლის 28 დეკემბერს ობამას ადმინისტრაციამ გამოაცხადა ავღანეთში აშშ-ს მისიის საბრძოლო როლის დასრულების შესახებ. ამასთან, შეერთებულმა შტატებმა განაგრძო უდიდესი როლის თამაში ავღანეთის ომში და 2017 წელს აშშ-ს პრეზიდენტმა დონალდ ტრამპმა გააფართოვა ამერიკული სამხედრო ყოფნა ავღანეთში. ერაყისა და ლევანტის ისლამური სახელმწიფოს (ISIL) აღზევებამ გამოიწვია გლობალური ოპერაცია ოპერაცია „თანდაყოლილი გამბედაობა“ და ISIL-ის განადგურების საერთაშორისო კამპანია.

უოტსონის საერთაშორისო და საზოგადოებრივ საქმეთა ინსტიტუტის ეგიდით ჩატარებული 2020 წლის კვლევის თანახმად, ტერორის წინააღმდეგ ბრძოლაში შეერთებულმა შტატებმა გამოიწვია, კონსერვატიული გათვლებით, 37 მილიონი ადამიანის დევნილებად ქცევა.

## ეტიმოლოგია 
ფრაზა „ომი ტერორიზმის წინააღმდეგ“ გამოიყენებოდა კონკრეტულად აშშ-ის, დიდი ბრიტანეთისა და მათი მოკავშირეების მიერ ტერორისტული ორგანიზაციების და რეჟიმების წინააღმდეგ მიმდინარე სამხედრო კამპანიის აღსაქმელად და როგორც წესი, გამორიცხავს სხვა დამოუკიდებელ კონტრტერორისტულ ოპერაციებსა და კამპანიებს, როგორიცაა რუსეთის, ჩინეთისა და ინდოეთის სამხედრო ოპერაციები. კონფლიქტს სხვა სახელებითაც მოიხსენიებენ. იგი ასევე ცნობილია, როგორც:

* მესამე მსოფლიო ომი
* მეოთხე მსოფლიო ომი (თუ ჩავთვლით, რომ ცივი ომი იყო მესამე მსოფლიო ომი)
* ბუშის ომი ტერორიზმთან
* გრძელი ომი
* ომის ომი
* სამუდამო ომი
* გლობალური ომი ტერორიზმთან
* ომი ალ-ქაიდას წინააღმდეგ
* ტერორის ომი (იმ პირთა გადმოსახედიდან, რომლებიც განიცდიან საგარეო და საშინაო ჩარევის შედეგად გამოწვეულ კონფლიქტებს, როგორც „ტერორის“ წყაროს)

## ლიტერატურა
* Sergei Boeke, *Transitioning from Military Interventions to a Long-Term Counter-Terrorism Policy* (International Centre for Counter-Terrorism – The Hague, 2014)
* 
* Jackson, Richard. *Writing the War on Terrorism: Language, Politics and Counter-Terrorism*. Manchester & New York: Manchester University Press, 2005. .

## რესურსები ინტერნეტში
* White House information about the War on Terrorism
* CIA and the War on Terrorism 
* U.S. National Military Strategic Plan for the War on Terrorism, 2006

## კომენტარი
## სქოლიო
კატეგორია:ირანის ომები
კატეგორია:ერაყის ომები
კატეგორია:ავღანეთის ომები
კატეგორია:აშშ-ის ომები
კატეგორია:გაერთიანებული სამეფოს ომები
კატეგორია:თურქეთის ომები
კატეგორია:ესპანეთის ომები
კატეგორია:რუსეთის ომები
კატეგორია:იტალიის ომები
კატეგორია:გერმანიის ომები
კატეგორია:საფრანგეთის ომები
კატეგორია:დანიის ომები
კატეგორია:სამხედრო მოქმედებები 1945 წლის შემდეგ
კატეგორია:ტერორიზმი
კატეგორია:აშშ-ის პოლიტიკა
კატეგორია:მიმდინარე კონფლიქტები
კატეგორია:XXI საუკუნის კონფლიქტები
კატეგორია:2010-იანი წლების კონფლიქტები
კატეგორია:2020-იანი წლების კონფლიქტები